Κυρίες και κύριοι συνάδελφοι, αρχίζει η συνεδρίαση. Εισερχόμαστε στην ανάγνωση των ΑΝΑΦΟΡΩΝ Παρακαλείται ο Γραμματέας της Βουλής κ. Ιωάννης Κεφαλογιάννης να αναγνώσει τις αναφορές προς το Σώμα.
Η Βουλευτής του ΣΥΡΙΖΑ κ. Αθανασία (Σία) Αναγνωστοπούλου κατέθεσε αναφορά προς το Υπουργείο Υγείας, με την οποία πολίτης εκφράζει τη διαμαρτυρία του για τις συνθήκες απόλυσής του από τον Ελληνικό Ερυθρό Σταυρό. Οι Βουλευτές του ΚΚΕ κ.κ. Αθανάσιος Βαρδαλής και Ελένη Γερασιμίδου κατέθεσαν αναφορά προς το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, με την οποία το Σωματείο Εμποροϋπαλλήλων και Ιδιωτικών Υπαλλήλων του Νομού Καβάλας καταγγέλλει την επιχείρηση «ΣΟΥΠΕΡ - ΜΑΡΚΕΤ ΑΡΒΑΝΙΤΙΔΗΣ» για παραβάσεις εις βάρος των εργαζομένων της. Ο Βουλευτής της Χρυσής Αυγής κ. Κωνσταντίνος Μπαρμπαρούσης κατέθεσε αναφορά προς το Υπουργείο Υγείας, με την οποία οι νεφροπαθείς κάτοικοι του Νομού Αιτωλοακαρνανίας καταγγέλλουν με εξώδικη δήλωσή τους τη μεταβολή του προγράμματος αιμοκάθαρσης στο Γενικό Νοσοκομείο Αγρινίου. Ο Βουλευτής των Ανεξαρτήτων Ελλήνων κ. Νικόλαος Νικολόπουλος καταθέτει τις κάτωθι αναφορές: Προς το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης που αφορούν: α. το αίτημα πολίτη για την εργασιακή ασφάλεια υπό την εγγύηση του κράτους. β. το δημοσίευμα της εφημερίδας «Η ΓΝΩΜΗ» στις 22-6-2015, το οποίο αναφέρεται στην παρακράτηση δεδουλευμένων υπερωριών για το έτος 2014 στο προσωπικό του Πανεπιστημιακού Νοσοκομείου Πατρών «Παναγία η Βοήθεια». Προς τα Υπουργεία Εργασίας, Κοινωνικής Ασφάλισης και Κοινωνικής Αλληλεγγύης και Εσωτερικών και Διοικητικής Ανασυγκρότησης που αφορούν: α. το αίτημα του Δήμου Πατρέων για τη διερεύνηση και επίλυση του προβλήματος της μη έγκρισης των συμβάσεων αριθμού εργαζομένων στους Οργανισμούς Τοπικής Αυτοδιοίκησης (ΟΤΑ) Αχαΐας. β. το αίτημα της Εθνικής Ομοσπονδίας για τα Δικαιώματα του Αυτιστικού Φάσματος για την ευνοϊκή τροποποίηση του ν. 3996/2011, ο οποίος αναιρεί τη συνταξιοδότηση λόγω γήρατος γονέων, συζύγων και αδελφών ατόμων με αναπηρία άνω του 67%. Προς τα Υπουργεία Παραγωγικής Ανασυγκρότησης, Περιβάλλοντος και Ενέργειας, Εργασίας, Κοινωνικής Ασφάλισης και Κοινωνικής Αλληλεγγύης, Εσωτερικών και Διοικητικής Ανασυγκρότησης και Οικονομικών που αφορά το αίτημα των Σωματείων των κλάδων των Δασικών Υπαλλήλων για την απόσυρση τού υπό διαβούλευση νομοσχεδίου «Δαπάνες μετακινούμενων εντός και εκτός επικράτειας», το οποίο θίγει τις εκτός έδρας μετακινήσεις των ως άνω υπαλλήλων. Προς τα Υπουργεία Οικονομίας, Υποδομών, Ναυτιλίας και Τουρισμού και Εργασίας, Κοινωνικής Ασφάλισης και Κοινωνικής Αλληλεγγύης που αφορά τη διαμαρτυρία του Σωματείου Εργατοτεχνιτών και λοιπών Ειδικοτήτων στο Μετρό Θεσσαλονίκης για τον χειρισμό εργασιακών τους ζητημάτων από μέρους της εργοδότριας κοινοπραξίας. Προς τα Υπουργεία Οικονομικών και Εργασίας, Κοινωνικής Ασφάλισης και Κοινωνικής Αλληλεγγύης που αφορά το αίτημα του Σωματείου Συνταξιούχων του ΗΣΑΠ, σχετικά με την αποκατάσταση των αποζημιώσεων που δικαιούνται οι συνταξιούχοι του ΗΣΑΠ που συνταξιοδοτήθηκαν το 2011. Προς το Υπουργείο Εθνικής Άμυνας που αφορά το αίτημα του Δημοτικού Συμβουλίου του Δήμου Καλαμάτας για τη διατήρηση και λειτουργία της στρατιωτικής μονάδας του 9ου Συντάγματος Πεζικού «Γιαννιτσά», που εδρεύει στο τοπικό στρατόπεδο «Παπαφλέσσα» στην περιοχή της Καλαμάτας. Προς το Υπουργείο Πολιτισμού, Παιδείας και Θρησκευμάτων που αφορά την επιστολή της Εθνικής Ομοσπονδίας για τα Δικαιώματα του Αυτιστικού Φάσματος, με την οποία εκφράζει τη διαμαρτυρία της για την εγκύκλιο παράλληλης στήριξης των μαθητών Αυτιστικού Φάσματος και αιτείται την απόσυρσή της καθώς και την αποκατάσταση των προβλημάτων των μελών της. Προς το Υπουργείο Πολιτισμού, Παιδείας και Θρησκευμάτων που αφορά τη διαμαρτυρία της Ένωσης Πληροφορικών Ελλάδας για τη μη μοριοδότηση των εκπαιδευτικών των κλάδων ΠΕ19 και ΠΕ20 με πιστοποιημένη γνώση στις Τεχνολογίες Πληροφορικής και Επικοινωνιών καθώς και για τον διαχωρισμό των τμημάτων πληροφορικής σε δύο διαφορετικά επιστημονικά πεδία για το σχολικό έτος 2015-2016. Προς το Υπουργείο Εσωτερικών και Διοικητικής Ανασυγκρότησης που αφορά την επιστολή πολίτη, με την οποία αιτείται την ανάκληση της απόφασης που αίρει την τοποθέτησή της ως προϊσταμένη της Μονάδας Επιτόπιων Επαληθεύσεων της Ειδικής Υπηρεσίας Διαχείρισης Επιχειρησιακού Προγράμματος της Περιφέρειας Αττικής. Προς τα Υπουργεία Εσωτερικών και Διοικητικής Ανασυγκρότησης και Πολιτισμού, Παιδείας και Θρησκευμάτων που αφορά το δημοσίευμα της εφημερίδας «Η Εφημερίδα των Συντακτών», στις 14-5-2015, σύμφωνα με το οποίο επισημαίνεται ο κίνδυνος παύσης λειτουργίας της εθελοντικής δομής του διεπιστημονικού δικτύου ειδικής και διαπολιτισμικής αγωγής «Include» στον Δήμο Θεσσαλονίκης Προς τα Υπουργεία Εσωτερικών και Διοικητικής Ανασυγκρότησης και Πολιτισμού, Παιδείας και Θρησκευμάτων και Επικρατείας που αφορά το αίτημα το μη κερδοσκοπικού Σωματείου «Οι Φίλοι του Τάματος του Έθνους» για τη δωρεάν παραχώρηση κατάλληλης έκτασης εντός δημόσιου άλσους της πρωτεύουσας για την ανέγερση ιερού ναού, χωρίς επιβάρυνση από το ελληνικό δημόσιο. Προς τα Υπουργεία Εσωτερικών και Διοικητικής Ανασυγκρότησης, Παραγωγικής Ανασυγκρότησης, Περιβάλλοντος και Ενέργειας και Οικονομίας, Υποδομών, Ναυτιλίας και Τουρισμού που αφορά το αίτημα της Ένωσης Πολιτών «Κίνηση Πολιτών Αγράφων» για την αποκατάσταση των ζημιών που προκάλεσαν τα έντονα καιρικά φαινόμενα του περασμένου χειμώνα στα Άγραφα. Προς τα Υπουργεία Εσωτερικών και Διοικητικής Ανασυγκρότησης και Δικαιοσύνης, Διαφάνειας και Ανθρωπίνων Δικαιωμάτων που αφορά το δημοσίευμα ιστότοπου (www.pireauspress.gr), που έχει αναρτηθεί στις 19-5-2015, στο οποίο καταγγέλλεται «επώνυμη αλυσίδα σούπερ - μάρκετ για την εύρεση αλλοιωμένου προϊόντος» και επισημαίνεται η ανάγκη ενεργοποίησης των αρμόδιων ελεγκτικών μηχανισμών της Περιφέρειας Αττικής. Προς τα Υπουργεία Εσωτερικών και Διοικητικής Ανασυγκρότησης, Υποδομών, Ναυτιλίας και Τουρισμού και Παραγωγικής Ανασυγκρότησης, Περιβάλλοντος και Ενέργειας που αφορά το δημοσίευμα της εφημερίδας «ΗΜΕΡΗΣΙΟΣ ΤΗΣ ΑΧΑΪΑΣ», στις 22-6-2015, το οποίο καταγγέλλει τις μεγάλες ελλείψεις στον τομέα της διαχείρισης των απορριμμάτων στην Πάτρα. Προς το Υπουργείο Οικονομικών που αφορούν: α. Το δημοσίευμα της εφημερίδας «ΠΑΡΑΠΟΛΙΤΙΚΑ» σχετικά με τις ζημιές στις μετοχές του ομίλου γνωστής εφημερίδας. β. Το αίτημα πολίτη για τη θεσμοποίηση της αποκλειστικής χρήσης της φοροκάρτας στη διαδικασία εξόφλησης οφειλών προς την εφορία. γ. Το αίτημα των Οργανισμών Εγγείων Βελτιώσεων Ελλάδος (ΟΕΒΕΛ) για την αποκατάσταση της νομικής μορφής του μη κερδοσκοπικού χαρακτήρα των οργανισμών εγγείων βελτιώσεων. Προς τα Υπουργεία Οικονομικών και Οικονομίας, Υποδομών, Ναυτιλίας και Τουρισμού που αφορά το δελτίο Τύπου του διοικητικού συμβουλίου του Σωματείου των εργαζομένων του Ναυπηγείου Νεωρίου Σύρου, στις 20-4-2015, το οποίο καταγγέλλει τη μη καταβολή μισθών προηγούμενων ετών στους εργαζομένους του. Προς τα Υπουργεία Οικονομικών, Επικρατείας και Επικρατείας για την καταπολέμηση της διαφθοράς που αφορά το δημοσίευμα της εφημερίδας «ΠΑΡΑΠΟΛΙΤΙΚΑ», στις 6-6-2015, σχετικά με «τη χορήγηση υψηλών δανείων σε μεγαλομέτοχο καναλιού». Προς τα Υπουργεία Οικονομικών, Δικαιοσύνης, Διαφάνειας και Ανθρωπίνων Δικαιωμάτων και Επικρατείας που αφορά το δημοσίευμα της εφημερίδας «ΠΑΡΑΠΟΛΙΤΙΚΑ», στις 6-6-2015, σχετικά με τη δικαστική «διευκόλυνση» επιχειρηματία για την αποφυγή πληρωμής του φόρου χρήσης τηλεοπτικής συχνότητας. Προς τα Υπουργεία Οικονομικών, Δικαιοσύνης, Διαφάνειας και Ανθρωπίνων Δικαιωμάτων που αφορά το αίτημα του Επιμελητηρίου Αχαΐας για την αναστολή της καταβολής δόσεων των πυρόπληκτων δανειοληπτών επιχειρηματιών της Αχαΐας και άλλων περιοχών που έλαβαν δάνεια εγγυημένα από το δημόσιο και την παράλληλη επιμήκυνση της περιόδου εξόφλησής τους. Προς τα Υπουργεία Οικονομικών, Εσωτερικών και Διοικητικής Ανασυγκρότησης που αφορά το αίτημα πολίτη που καταγγέλλει κακουργηματικές πράξεις εις βάρος του δημοσίου από ιδιώτες που εμπεριέχονται σε δικόγραφο το οποίο και επισυνάπτεται της άνω αναφοράς. Προς τα Υπουργεία Οικονομικών, Δικαιοσύνης, Διαφάνειας και Ανθρωπίνων Δικαιωμάτων και που αφορά το δημοσίευμα της εφημερίδας «ΠΑΡΑΠΟΛΙΤΙΚΑ», στις 6-6-2015, για την αδικαιολόγητη καθυστέρηση δικαστικής έρευνας γύρω από την υπόθεση πλαστών εγγυητικών επιστολών επώνυμου μεγαλο - επιχειρηματία. Προς τα Υπουργεία Οικονομίας, Υποδομών, Ναυτιλίας και Τουρισμού και Οικονομικών που αφορά το δημοσίευμα της εφημερίδας «ΑΚΡΟΠΟΛΙΣ», στις 14-6-2015, το οποίο καταγγέλλει σκάνδαλο από την πώληση ακινήτων του δημοσίου. Προς τα Υπουργεία Οικονομίας, Υποδομών, Ναυτιλίας και Τουρισμού, Εσωτερικών και Διοικητικής Ανασυγκρότησης και Παραγωγικής Ανασυγκρότησης, Περιβάλλοντος και Ενέργειας που αφορά το δημοσίευμα της εφημερίδας «ΑΓΡΟΤΙΚΗ ΦΩΝΗ», στις 19-6-2015, το οποίο αναφέρεται στο παλλαϊκό αίτημα για τις αγροτικές αποζημιώσεις και την αντιπλημμυρική θωράκιση στην περιοχή των Σερρών. Προς το Υπουργείο Παραγωγικής Ανασυγκρότησης, Περιβάλλοντος και Ενέργειας που αφορά το δημοσίευμα της εφημερίδας «Η ΑΠΟΨΗ»,, στις 27-28-6-2015, το οποίο επισημαίνει την καθυστέρηση της έναρξης των εργασιών του γηπέδου της ΑΕΚ και τη συγκρότηση της απαραίτητης προ της έναρξης του σχετικού έργου επιτροπής περιβαλλοντικής μελέτης. Προς τα Υπουργεία Παραγωγικής Ανασυγκρότησης, Περιβάλλοντος και Ενέργειας και Οικονομικών που αφορά το δημοσίευμα της εφημερίδας «ΑΓΡΟΤΙΚΗ ΦΩΝΗ» στις 19 Ιουνίου 2015, το οποίο επισημαίνει λάθη στη διαχείριση των βοσοκοτόπων από την Ομοσπονδία Κτηνοτροφικών Συλλόγων Θεσσαλίας. Προς τα Υπουργεία Παραγωγικής Ανασυγκρότησης, Περιβάλλοντος και Ενέργειας και Δικαιοσύνης, Διαφάνειας και Ανθρωπίνων Δικαιωμάτων που αφορά το δημοσίευμα της εφημερίδας «Η ΑΠΟΨΗ», στις 27 Ιουνίου 2015, σχετικά με τα χρέη και το κόστος αγοράς ηλεκτρικού ρεύματος της «ΑΛΟΥΜΙΝΙΟΝ» από τη ΔΕΗ και την ολιγωρία των δικαστικών αρχών. Προς το Υπουργείο Επικρατείας για την καταπολέμηση της διαφθοράς που αφορά το δημοσίευμα της εφημερίδας «Η Εφημερίδα των Συντακτών» στις 6 Ιουλίου 2015, το οποίο καταγγέλλει τη μεταφορά μεγάλου χρηματικού ποσού στο εξωτερικό από πολιτικό μετά την απόφαση επιβολής ελέγχου κεφαλαίων. Προς τα Υπουργεία Επικρατείας και Οικονομικών που αφορά το δελτίο Τύπου της Ένωσης Τεχνικών Ιδιωτικής Τηλεόρασης Αττικής, το οποίο καταδικάζει τη συμπεριφορά Βουλευτή προς τους τεχνικούς των ιδιωτικών καναλιών. Προς τα Υπουργεία Επικρατείας για το συντονισμό του κυβερνητικού έργου και Εσωτερικών και Διοικητικής Ανασυγκρότησης που αφορά το δημοσίευμα της εφημερίδας «ΤΟ ΧΩΝΙ» στις 21 Ιουνίου 2015, το οποίο καταγγέλλει σπατάλες της προηγούμενης ηγεσίας της Γενικής Γραμματείας Τύπου. Προς το Υπουργείο Υγείας που αφορούν: α. Το αίτημα του Πολυδύναμου Περιφερειακού Ιατρείου Κέας για την πλήρωση θέσεων ιατρικού προσωπικού, υλικοτεχνικής υποδομής και ιατρικών αναλώσιμων στο Δήμο της Νήσου Κέας. β. Το δημοσίευμα της εφημερίδας «Η ΓΝΩΜΗ» στις 24 Ιουνίου 2015, το οποίο καταγγέλλει την υποστελέχωση του Νοσοκομείου «Άγιος Ανδρέας» της Πάτρας. Προς το Υπουργείο Δικαιοσύνης, Διαφάνειας και Ανθρωπίνων Δικαιωμάτων που αφορά το αίτημα Δικαστικού Επιμελητή της Πάτρας για την ισομερή χορήγηση επαγγελματικής ύλης από τα Κέντρα Είσπραξης Ασφαλιστικών Εισφορών (ΚΕΑΟ) προς του δικαστικούς επιμελητές. Ο Βουλευτής του ΣΥΡΙΖΑ κ. Αλέξανδρος Μεϊκόπουλος καταθέτει τις κάτωθι αναφορές: Προς το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης που αφορά το αίτημα του Αγροτικού Συνεταιρισμού Πηλίου - Βορείων Σποράδων για τη συνέχιση λειτουργίας του Συνεταιρισμού και την ένταξή του σε Πρόγραμμα Επιχορήγησης του μόνιμου προσωπικού του με επιδότηση των εργοδοτικών εισφορών για τη διατήρηση των θέσεων εργασίας τους. Προς το Υπουργείο Οικονομικών που αφορά τη διαμαρτυρία του Διοικητικού Συμβουλίου του Τεχνικού Επιμελητηρίου Ελλάδος (ΤΕΕ) για τις δυσλειτουργίες και τα προβλήματα που προέκυψαν ύστερα από την αλλαγή της διάρθρωσης των υπηρεσιών της Δημόσιας Περιουσίας και την υποβάθμιση των Κτηματικών Υπηρεσιών σε Αυτοτελή Γραφεία Δημόσιας Περιουσίας ανά νομό, τα οποία υπάγονται στις Διευθύνσεις Δημόσιας Περιουσίας των Περιφερειών, μετά την εφαρμογή του προεδρικού διατάγματος 111/2014. Οι Βουλευτές του ΚΚΕ κ.κ. Σταύρος Τάσσος, Διαμάντω Μανωλάκου και Εμμανουήλ Συντυχάκης κατέθεσαν αναφορά προς το Υπουργείο Εσωτερικών και Διοικητικής Ανασυγκρότησης, με την οποία ο Δήμαρχος Ικαρίας επισημαίνει το σοβαρό πρόβλημα της έλλειψης καυσίμων που αντιμετωπίζει ο δήμος και αιτείται την άμεση κρατική παρέμβαση μέσω έκτακτου σχεδιασμού για τη διασφάλιση της προμήθειας των καυσίμων τουλάχιστον, για τις νευραλγικές υπηρεσίες των νησιωτικών δήμων. Οι Βουλευτές του ΚΚΕ κ.κ. Χρήστος Κατσώτης, Αθανάσιος Βαρδαλής, Νικόλαος Καραθανασόπουλος, Σταύρος Τάσσος και Εμμανουήλ Συντυχάκης κατέθεσαν αναφορά προς το Υπουργείο Οικονομικών με την οποία ο Σύλλογος Συνταξιούχων πρώην ΔΕΚΟ και Τραπεζών αιτείται την άμεση καταβολή όλου του ποσού της σύνταξής τους για κάθε μήνα. Ο Βουλευτής των Ανεξαρτήτων Ελλήνων κ. Νικόλαος Νικολόπουλος καταθέτει τις κάτωθι αναφορές: Προς το Υπουργείο Παραγωγικής Ανασυγκρότησης, Περιβάλλοντος και Ενέργειας που αφορά το αίτημα του Δημάρχου Δυτικής Αχαΐας για τη δυνατότητα υλοποίησης δημοσίων έργων πέραν του Προγράμματος Αγροτικής Ανάπτυξης 2007-2013. Προς το Υπουργείο Παραγωγικής Ανασυγκρότησης, Περιβάλλοντος και Ενέργειας και Οικονομικών που αφορά το δημοσίευμα της εφημερίδας «ΑΓΡΟΤΙΚΗ ΦΩΝΗ» στις 19 Ιουνίου 2015, το οποίο αναφέρεται στην υπερφορολόγηση του αγροτικού εισοδήματος και την κατάργηση των ειδικών φοροαπαλλαγών. Προς το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης και Υγείας που αφορά το δημοσίευμα της εφημερίδας «ΡΙΖΟΣΠΑΣΤΗΣ» στις 8 Ιουλίου 2015, το οποίο αναφέρεται σε αιτήματα του Ενιαίου Συλλόγου Γονέων και Κηδεμόνων (ΑΜΕΑ) σχετικά με ζητήματα στήριξης των ΑΜΕΑ σε παροχές υγείας, καθώς και την κανονική καταβολή των αποδοχών και των επιδομάτων τους. Προς το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης που αφορά την επιστολή πολίτη, με την οποία αιτείται την εργασιακή ασφάλεια υπό την εγγύηση του κράτους. Προς τα Υπουργεία Οικονομικών και Εργασίας, Κοινωνικής Ασφάλισης και Κοινωνικής Αλληλεγγύης που αφορά την επιστολή πολίτη, με την οποία αιτείται την άρση της αναδρομικής ισχύος του νέου συνταξιοδοτικού νόμου. Προς τα Υπουργεία Οικονομικών, Επικρατείας και Δικαιοσύνης, Διαφάνειας και Ανθρωπίνων Δικαιωμάτων που αφορά το δημοσίευμα της εφημερίδας «ΠΑΡΑΠΟΛΙΤΙΚΑ», στις 11-7-2015, στο ένθετο «SECRET», το οποίο αναφέρεται στη διαλεύκανση του καθεστώτος παροχής εγγυήσεων και των οικονομικών συνθηκών για την αγορά τηλεοπτικής συχνότητας τηλεοπτικού σταθμού. Προς τα Υπουργεία Οικονομικών και Δικαιοσύνης, Διαφάνειας και Ανθρωπίνων Δικαιωμάτων που αφορά το δημοσίευμα της εφημερίδας «ΠΑΡΑΠΟΛΙΤΙΚΑ», στις 11-7-2015, σχετικά με τη διαλεύκανση της συσσώρευσης απλήρωτων χρεών από δάνεια σε πρώην κυβερνητικά κόμματα. Προς τα Υπουργεία Επικρατείας και Οικονομικών που αφορά το δημοσίευμα της εφημερίδας «ΑΚΡΟΠΟΛΗ», στις 8-7-2015 και στις 9-7-2015, το οποίο επισημαίνει την ανάγκη ελέγχου υπόπτων εμβασμάτων μεγάλου χρηματικού ποσού που απεστάλησαν σε λογαριασμούς τραπέζης στο εξωτερικό. Προς τα Υπουργεία Οικονομικών και Εργασίας, Κοινωνικής Ασφάλισης και Κοινωνικής Αλληλεγγύης που αφορά την επιστολή πολίτη, με την οποία αιτείται την άρση της αναδρομικής ισχύος του άρθρου 29 του τρέχοντος συνταξιοδοτικού νόμου. Προς το Υπουργείο Οικονομικών που αφορούν: α. το δημοσίευμα της εφημερίδας «ΕΛΕΥΘΕΡΟΣ ΤΥΠΟΣ», στις 8-7-2015, το οποίο αναφέρεται σε ενδεχόμενη εξαγωγή κεφαλαίων στο εξωτερικό την περίοδο ισχύος του capital control. β. το δημοσίευμα της εφημερίδας «ΤΑ ΧΡΟΝΙΚΑ», στις 27-6-2015, το οποίο αφορά το αίτημα του Δικηγορικού Συλλόγου Ιθάκης και Κεφαλλονιάς για την απαλλαγή των ιδιοκτητών ακινήτων των νήσων Ιθάκης και Κεφαλλονιάς από τον ΕΝΦΙΑ. γ. τις επιστολές του Πανελλήνιου Συνδέσμου Καθηγητών Ξένων Γλωσσών και του Συλλόγου Ιδιοκτητών Κέντρων Ξένων Γλωσσών του Νομού Αχαΐας, με τις οποίες αιτούνται την αναστολή της επιβολής ΦΠΑ 23% στις υπηρεσίες διδασκαλίας ξένης γλώσσας. Προς το Υπουργείο Υγείας που αφορούν: α. το δελτίο του Ιατρικού Συλλόγου Πατρών, σύμφωνα με το οποίο αιτείται την άμεση αποπληρωμή των συμβεβλημένων ιατρών με τον ΕΟΠΥΥ, προκειμένου να αποφευχθεί η αδυναμία εξυπηρέτησης των ασφαλισμένων του. β. το δημοσίευμα της εφημερίδας «Η ΓΝΩΜΗ», την 1-7-2015, το οποίο επισημαίνει το πρόβλημα του ΕΚΑΒ Δυτικής Ελλάδας σχετικά με τις ελλείψεις των ασθενοφόρων σε καύσιμα και τις ελλείψεις σε φάρμακα στην περιοχή Αχαΐας. γ. το δημοσίευμα της εφημερίδας «Η ΓΝΩΜΗ», στις 4-7-2015, σχετικά με τις συνθήκες υπό τις οποίες ζητήθηκαν νοσήλια από άνεργους γονείς για τη νοσηλεία του αρρώστου παιδιού τους στο «Καραμανδάνειο» Νοσοκομείο. Προς το Υπουργείο Πολιτισμού, Παιδείας και Θρησκευμάτων που αφορούν: α. το δελτίο Τύπου της Ανώτατης Συνομοσπονδίας Πολυτέκνων Ελλάδος, σύμφωνα με το οποίο αιτείται την υπαγωγή και των μελών της ομοσπονδίας τους στις εξαιρέσεις του ν. 4132/2015 για τις μετεγγραφές. β. το αίτημα του Συλλόγου Αναπληρωτών Νηπιαγωγών - Δασκάλων με Μεταπτυχιακές ή Διδακτορικές Σπουδές στην Ειδική Αγωγή και στη Σχολική Ψυχολογία για την κατοχύρωση επαγγελματικών δικαιωμάτων των εκπαιδευτικών με μεταπτυχιακές σπουδές στην Ειδική Αγωγή. Προς τα Υπουργεία Οικονομίας, Υποδομών, Ναυτιλίας και Τουρισμού, Εσωτερικών και Διοικητικής Ανασυγκρότησης και Πολιτισμού, Παιδείας και Θρησκευμάτων, που αφορά την επιστολή της Πανελλήνιας Ένωσης Επαγγελματιών Γεωτεχνικών Επιχειρήσεων Πρασίνου, με την οποία καταγγέλλει τη διαδικασία ανάθεσης εργολαβίας με αντικείμενο την αποψίλωση περιβάλλοντα χώρου από το Εθνικό Κέντρο Έρευνας Φυσικών Επιστημών «ΔΗΜΟΚΡΙΤΟΣ». Προς τα Υπουργεία Οικονομίας, Υποδομών, Ναυτιλίας και Τουρισμού, Επικρατείας για την καταπολέμηση της διαφθοράς και Οικονομικών που αφορά το δημοσίευμα της εφημερίδας «Η ΑΠΟΨΗ», το οποίο επισημαίνει την ανάγκη για έρευνα στα πεπραγμένα της διοίκησης της εταιρείας «ΕΛΛΗΝΙΚΑ ΠΕΤΡΕΛΑΙΑ» (ΕΛΠΕ). Προς τα Υπουργεία Οικονομίας, Υποδομών, Ναυτιλίας και Τουρισμού και Εσωτερικών και Διοικητικής Ανασυγκρότησης, που αφορά το δημοσίευμα της εφημερίδας «ΕΠΕΝΔΥΣΗ», στις 12-7-2015, το οποίο καταγγέλλει την εξαπάτηση του ελληνικού δημοσίου στο θέμα της ανάληψης εργολαβίας στο λιμένα του Πειραιά. Προς το Υπουργείο Επικρατείας, που αφορούν: α. το δημοσίευμα της εφημερίδας «Η ΑΥΓΗ», στις 2-7-2015, το οποίο γνωστοποιεί τις καταγγελίες δημοσιεύματος περί κατάχρησης δημόσιας τηλεοπτικής συχνότητας. β. το δημοσίευμα του ιστότοπου «Olympia.gr» στις 19-7-2015, σχετικά με την επαλήθευση ή τη διάψευση και το σχολιασμό επί της πληροφορίας «περί του ότι η τρέχουσα συγκυβέρνηση παρέχει υποστήριξη και διευκολύνσεις στον τηλεοπτικό σταθμό του κ. Αλαφούζου». Προς το Υπουργείο Εξωτερικών, που αφορά το δημοσίευμα της εφημερίδας «ΤΟ ΠΑΡΟΝ» στις 14-6-2015, σχετικά με την αναζήτηση των αιτιών για την εμφάνιση προβλήματος στις σχέσεις Ελλάδας - Ρωσίας από τη μη χορήγηση άδειας λειτουργίας του ρωσικού υποπροξενείου της Αλεξανδρούπολης. Προς το Υπουργείο Εσωτερικών και Διοικητικής Ανασυγκρότησης, που αφορά την επιστολή πολίτη, με την οποία αιτείται τη λήψη μέτρων λόγω της υπερσυσσώρευσης λαθρομεταναστών στο νησί της Λέσβου. Προς το Υπουργείο Δικαιοσύνης, Διαφάνειας και Ανθρωπίνων Δικαιωμάτων, που αφορούν: α. το δημοσίευμα της εφημερίδας «ΠΑΡΑΠΟΛΙΤΙΚΑ» στις 3-7-2015, το οποίο επισημαίνει την ανάγκη διερεύνησης φακέλων μεγαλοεπιχειρηματία πετρελαιοειδών. β. το δημοσίευμα της εφημερίδας «ΠΑΡΑΠΟΛΙΤΙΚΑ» στις 11-7-2015 στο ένθετο «Secret», το οποίο επισημαίνει την ανάγκη διερεύνησης των εκκρεμών δικαστικών υποθέσεων μικρομετόχου του ΟΠΑΠ.
Κυρίες και κύριοι συνάδελφοι, ολοκληρώθηκε η ανάγνωση των αναφορών. Έχω την τιμή να ανακοινώσω στο Σώμα το δελτίο επικαίρων ερωτήσεων της Δευτέρας 27 Ιουλίου 2015. Α. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (Άρθρο 130 παράγραφοι 2 και 3 του Κανονισμού της Βουλής) 1. Η με αριθμό 435/21-7-2015 επίκαιρη ερώτηση της Βουλευτού Ηλείας του Συνασπισμού Ριζοσπαστικής Αριστεράς κ. Ευσταθίας Γεωργοπούλου - Σαλτάρη προς τους Υπουργούς Οικονομίας, Υποδομών, Ναυτιλίας και Τουρισμού και Παραγωγικής Ανασυγκρότησης, Περιβάλλοντος και Ενέργειας, σχετικά με την προστασία και την ανάδειξη της περιοχής της λίμνης του Καϊάφα. 2. Η με αριθμό 437/21-7-2015 επίκαιρη ερώτηση του Βουλευτή Β΄ Αθηνών της Νέας Δημοκρατίας κ. Κυριάκου Μητσοτάκη προς τους Υπουργούς Εσωτερικών και Διοικητικής Ανασυγκρότησης και Εργασίας, Κοινωνικής Ασφάλισης και Κοινωνικής Αλληλεγγύης, σχετικά με την παράταση και τη σύναψη νέων ατομικών συμβάσεων καθαριότητας στο δημόσιο. 3. Η με αριθμό 433/20-7-2015 επίκαιρη ερώτηση του Βουλευτή Β΄ Πειραιά των Ανεξαρτήτων Ελλήνων κ. Δημητρίου Καμμένου προς τον Υπουργό Εσωτερικών και Διοικητικής Ανασυγκρότησης σχετικά με τη διακοπή υδροδότησης της Κοινότητας Στανού του Δήμου Αριστοτέλη Χαλκιδικής. Β. ΕΠΙΚΑΙΡΕΣ ΕΡΩΤΗΣΕΙΣ Δεύτερου Κύκλου (Άρθρο 130 παράγραφοι 2 και 3 του Κανονισμού της Βουλής) 1. Η με αριθμό 438/21-7-2015 επίκαιρη ερώτηση του Βουλευτή Κοζάνης της Νέας Δημοκρατίας κ. Γεωργίου Κασαπίδη προς τον Υπουργό Εσωτερικών και Διοικητικής Ανασυγκρότησης σχετικά με το πρόβλημα υποστελέχωσης που αντιμετωπίζει το τμήμα της Κτηνιατρικής Υπηρεσίας της Περιφερειακής Ενότητας Κοζάνης. 2. Η με αριθμό 427/14-7-2015 επίκαιρη ερώτηση της Βουλευτού Καβάλας του Συνασπισμού Ριζοσπαστικής Αριστεράς κ. Αλεξάνδρας Τσανάκα προς τον Υπουργό Εθνικής Άμυνας, σχετικά με την απόδοση των χώρων του στρατοπέδου Ασημακόπουλου και του αεροδρομίου Αμυγδαλεώνα Καβάλας στην τοπική αυτοδιοίκηση. 3. Η με αριθμό 423/13-7-2015 επίκαιρη ερώτηση του Βουλευτή Αχαΐας των Ανεξαρτήτων Ελλήνων κ. Νικόλαου Νικολόπουλου προς τον Υπουργό Οικονομίας, Υποδομών, Ναυτιλίας και Τουρισμού, σχετικά με τον ρόλο του ΤΑΙΠΕΔ στην αξιοποίηση του Ελληνικού. 4. Η με αριθμό 413/7-7-2015 επίκαιρη ερώτηση της Βουλευτού Αχαΐας του Συνασπισμού Ριζοσπαστικής Αριστεράς κ. Μαρίας Κανελλοπούλου προς τον Υπουργό Οικονομίας, Υποδομών, Ναυτιλίας και Τουρισμού, σχετικά με την επαναφορά του νόμου για την ενιαία τιμή του βιβλίου. 5. Η με αριθμό 419/7-7-2015 επίκαιρη ερώτηση του Βουλευτή Ηρακλείου της Νέας Δημοκρατίας κ. Ελευθερίου Αυγενάκη προς τον Υπουργό Οικονομίας, Υποδομών, Ναυτιλίας και Τουρισμού, σχετικά με την ολοκλήρωση του έργου του οδικού δικτύου Ηρακλείου - Μεσαρά. 6. Η με αριθμό 412/7-7-2015 επίκαιρη ερώτηση του Βουλευτή Δωδεκανήσου του Συνασπισμού Ριζοσπαστικής Αριστεράς κ. Ηλία Καματερού προς τον Υπουργό Οικονομίας, Υποδομών, Ναυτιλίας και Τουρισμού, σχετικά με τις κορεσμένες τουριστικές περιοχές και τις ανισότητες στην ανάπτυξη. 7. Η με αριθμό 395/29-6-2015 επίκαιρη ερώτηση του Βουλευτή Β΄ Αθηνών του Λαϊκού Συνδέσμου - Χρυσή Αυγή κ. Ηλία Παναγιώταρου προς τους Υπουργούς Εξωτερικών και Επικρατείας, σχετικά με τις δηλώσεις του Έλληνα Υπουργού Εξωτερικών κ. Νικολάου Κοτζιά κατά την επίσκεψή του στα Σκόπια στις 24-6-2015. 8. Η με αριθμό 391/29-6-2015 επίκαιρη ερώτηση του Βουλευτή Αχαΐας των Ανεξαρτήτων Ελλήνων κ. Νικολάου Νικολόπουλου προς τον Υπουργό Οικονομίας, Υποδομών, Ναυτιλίας και Τουρισμού, σχετικά με το έργο της Σήραγγας Όθρυος της ΕΡΓΟΣΕ. 9. Η με αριθμό 401/30-6-2015 επίκαιρη ερώτηση του Βουλευτή Ρεθύμνου της Νέας Δημοκρατίας κ. Ιωάννη Κεφαλογιάννη προς τον Υπουργό Εθνικής Άμυνας, σχετικά με τις απαιτήσεις των δανειστών για περικοπές δαπανών στις Ένοπλες Δυνάμεις. 10. Η με αριθμό 377/23-6-2015 επίκαιρη ερώτηση του Βουλευτή Μεσσηνίας του Συνασπισμού Ριζοσπαστικής Αριστεράς κ. Αθανασίου Πετράκου προς τον Υπουργό Οικονομίας, Υποδομών, Ναυτιλίας και Τουρισμού, σχετικά με την πορεία εξέλιξης σημαντικών έργων υποδομών στη Μεσσηνία όπως τα έργα Καλό Νερό - Τσακώνα και ο περιμετρικός της Καλαμάτας «Καλαμάτα - Ριζόμυλος». 11. Η με αριθμό 356/16-6-2015 επίκαιρη ερώτηση του Βουλευτή Μεσσηνίας του Συνασπισμού Ριζοσπαστικής Αριστεράς κ. Αθανασίου Πετράκου προς τον Υπουργό Οικονομίας, Υποδομών, Ναυτιλίας και Τουρισμού, σχετικά με την υποχρεωτική αναγραφή στα τιμολόγια των εκπτώσεων και άλλων πιθανών παροχών των προμηθευτών προς τα σούπερ μάρκετ. 12. Η με αριθμό 219/14-5-2015 επίκαιρη ερώτηση του Βουλευτή Β΄ Αθηνών του Λαϊκού Συνδέσμου - Χρυσή Αυγή κ. Ηλία Παναγιώταρου προς τον Υπουργό Εξωτερικών, σχετικά με την προκλητική ενέργεια Σκοπιανών στη Φλώρινα. 13. Η με αριθμό 234/18-5-2015 επίκαιρη ερώτηση του Βουλευτή Αττικής του Λαϊκού Συνδέσμου - Χρυσή Αυγή κ. Ηλία Κασιδιάρη προς τον Υπουργό Εξωτερικών, σχετικά με τις διμερείς σχέσεις με τις όμορες χώρες και την ανακήρυξη της ελληνικής Αποκλειστικής Οικονομικής Ζώνης. 14. Η με αριθμό 168/28-4-2015 επίκαιρη ερώτηση του Βουλευτή Β΄ Αθηνών του Λαϊκού Συνδέσμου - Χρυσή Αυγή κ. Ηλία Παναγιώταρου προς τους Υπουργούς Εξωτερικών και Επικρατείας, σχετικά με την εκχώρηση του ονόματος της Μακεδονίας μας στους Σκοπιανούς. ΑΝΑΦΟΡΕΣ - ΕΡΩΤΗΣΕΙΣ (Άρθρο 130 παράγραφος 5 του Κανονισμού της Βουλής) 1. Η με αριθμό 1116/24-3-2015 ερώτηση του Βουλευτή Β΄ Αθηνών του Λαϊκού Συνδέσμου - Χρυσή Αυγή κ. Ηλία Παναγιώταρου προς τον Υπουργό Εξωτερικών, σχετικά με πρωτοσέλιδο της τουρκικής εφημερίδας «AYDINLIK» ότι η Τουρκία προχώρησε σε σύσταση επιτροπής για τη διεκδίκηση δεκαέξι ελληνικών νησιών. Κυρίες και κύριοι συνάδελφοι, συνεχίζουμε με την ανακοίνωση των επίκαιρων ερωτήσεων, οι οποίες δεν θα συζητηθούν λόγω κωλύματος των ερωτώμενων Υπουργών να προσέλθουν για να απαντήσουν. Αυτές οι επίκαιρες ερωτήσεις θα επαναπρογραμματιστούν για συζήτηση την επομένη Παρασκευή 31 Ιουλίου 2015 και είναι οι εξής: Η πρώτη με αριθμό 421/7-7-2015 επίκαιρη ερώτηση πρώτου κύκλου του Βουλευτή Μεσσηνίας του Συνασπισμού Ριζοσπαστικής Αριστεράς κ. Αθανασίου Πετράκου προς τον Υπουργό Επικρατείας, σχετικά με την τήρηση της εκλογικής νομοθεσίας από τα ιδιωτικά κανάλια, η οποία δεν θα συζητηθεί λόγω κωλύματος του κυρίου Υπουργού. Η δεύτερη με αριθμό 404/30-6-2015 επίκαιρη ερώτηση πρώτου κύκλου του Βουλευτή Δράμας της Νέας Δημοκρατίας κ. Δημητρίου Κυριαζίδη προς τον Υπουργό Παραγωγικής Ανασυγκρότησης, Περιβάλλοντος και Ενέργειας, σχετικά με την επέκταση των δικτύων και των αγωγών φυσικού αερίου στην Περιφέρεια Ανατολικής Μακεδονίας και Θράκης, η οποία δεν θα συζητηθεί λόγω κωλύματος του κυρίου Υπουργού. Η τρίτη με αριθμό 398/30-6-2015 επίκαιρη ερώτηση πρώτου κύκλου του Βουλευτή Ηρακλείου του Κομμουνιστικού Κόμματος Ελλάδας κ. Εμμανουήλ Συντυχάκη προς τον Υπουργό Παραγωγικής Ανασυγκρότησης, Περιβάλλοντος και Ενέργειας, σχετικά με την πρόσληψη αναγκαίου προσωπικού στη «ΔΕΗ Α.Ε.», η οποία δεν θα συζητηθεί λόγω κωλύματος του κυρίου Υπουργού. Η τέταρτη με αριθμό 293/2-6-2015 επίκαιρη ερώτηση πρώτου κύκλου του Βουλευτή Αττικής του Λαϊκού Συνδέσμου - Χρυσή Αυγή κ. Ηλία Κασιδιάρη προς τον Υπουργό Επικρατείας, σχετικά με τις άδειες των τηλεοπτικών σταθμών, τα δάνεια προς τα μέσα μαζικής ενημέρωσης (ΜΜΕ) και την ισότιμη προβολή των κομμάτων, η οποία επίσης δεν θα συζητηθεί λόγω κωλύματος του κυρίου Υπουργού. Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;
Με τη συναίνεση του Σώματος και ώρα 10.37΄ λύεται η συνεδρίαση για τη Δευτέρα 27 Ιουλίου 2015 και ώρα 18.00΄ με αντικείμενο εργασιών του Σώματος κοινοβουλευτικό έλεγχο, συζήτηση επίκαιρων ερωτήσεων.